*Ar grozījumiem 19.06.2023.*

**TEHNISKĀ SPECIFIKĀCIJA**

**Dzinēja rezerves daļu remonta pakalpojumi**

**Pakalpojuma apraksts:**

Izpildītājs apņemas veikt MAN, DAF un Mercedes dzinēju rezerves daļu remontu saskaņā ar tehnisko un finanšu piedāvājumu.

**Pakalpojuma saturs:**

1. Pasūtītājs nosūta e-pastā izpildītājam remonta pieteikumu (turpmāk tekstā – Pieteikums) veikt remontu, norādot dzinēja (turpmāk – prece) saņemšanas vietu.
2. Izpildītājs, ne ilgāk kā 2 (divu) darba dienu laikā pēc Pieteikuma saņemšanas, nodrošina preču transportēšanu uz remontu veikšanas vietu un atpakaļ no remontu veikšanas vietas uz Pasūtītāja norādīto adresi par saviem finanšu līdzekļiem un savu transportu.
3. Izpildītājs nodrošina pakalpojumu izpildei nepieciešamo rezerves daļu un materiālu pasūtīšanu un Pakalpojuma izpildes pieteikumu pieņemšanu bez priekšapmaksas, kā arī remonta laikā radušos nolietoto rezerves daļu un materiālu utilizāciju bez papildu maksas.
4. Par preču saņemšanu remontu veikšanai Izpildītājs paraksta Pasūtītāja izveidotu pavadzīmi.
5. Izpildītājs 5 (piecu) darba dienu laikā nosūta e-pastā Pasūtītāja pilnvarotai personai remonta izmaksas tāmi (Pakalpojuma tāme, 1. pielikums)
6. Pasūtītāja pilnvarotā persona 3 (trīs) darba dienu laikā izskata Izpildītāja iesniegto Pakalpojuma darbu tāmi un nosūta Izpildītāja pilnvarotajai personai uz elektroniskā pasta adresi pakalpojuma tāmes saskaņojumu vai pakalpojuma tāmes noraidījumu, norādot noraidījuma iemeslu. Izpildītājs uzsāk Pakalpojuma sniegšanu tikai pēc Pasūtītāja pilnvarotās personas Pakalpojuma tāmes saskaņojuma saņemšanas.
7. Izpildītājs sniedz Pakalpojumu saskaņā ar Pakalpojumu tāmē norādīto termiņu -ne ilgāk kā r 14 (četrpadsmit) darba dienas no Pakalpojuma tāmes saskaņošanas datuma. Ja objektīvu iemeslu dēļ Pakalpojumu nav iespējams veikt norādītajā termiņā, Izpildītājs par to informē Pasūtītāju, un Pasūtītājs, izvērtējot iesniegtos Izpildītāja iemeslus, var saskaņot garāku Pakalpojuma sniegšanas termiņu.
8. Izpildītājam prece pēc remonta jāpiegādā ar pavadzīmi, kurā tiek norādīta atsauce līgumam, RPSIA “Rīgas satiksme” pasūtījuma nr., ar kuru pieteikts remonta pakalpojums, remontā nodotās preces RPSIA “Rīgas satiksme” piešķirtais nomenklatūras numurs.
9. Izpildītājs apņemas Pakalpojumus veikt kvalitatīvi, saskaņā ar transportlīdzekļa ražotāja noteiktām tehnoloģijām un metodēm un nodrošina, ka speciālisti, kuri Līguma izpildes laikā veic Pakalpojumus, ir speciāli apmācīti.
10. Izpildītājs nodrošina rezerves daļu pēcapstrādi ar pretrūsas līdzekļiem tādā mērā, lai neveidotos korozija uzglabāšas laikā uz rezerves daļu darba virsmām (kloķvārpstas kakliņiem, dzinēja bloka slīpētās virsmas).
11. Remontdarbu veikšanā pieļaujams izmantot Kolbenschmitd, Glyco, Goetze un Mahle ražotās komponentes. (pievienots saskaņā ar grozījumiem 19.06.2023.)

**Garantijas saistības:**

1. Par remontā izmantotajām rezerves daļām, kā arī veiktajiem remontdarbiem - 12 (divpadsmit) mēneši no uzstādīšanas transportlīdzeklim.
2. Izpildītājs garantijas laikā bez atlīdzības novērš rezerves daļām defektus, kuros Pasūtītājs nav vainojams, bet kuri ir radušies Izpildītāja, tā darbinieku darbības/bezdarbības rezultātā Pakalpojuma sniegšanas laikā, pilnībā atjaunojot rezerves daļu funkcionalitāti.
3. Garantijas remonta izpildes laiks tiek noteikts ne ilgāks kā 30 dienas. Defektu novēršanas termiņš var tikt pagarināts, ja tam ir objektīvs iemesls (piemēram, rezerves daļu nepieejamība) un par to rakstiski ir vienojušās Pušu pilnvarotās personas.